CELEX: 31982R1192
Language: el
Date: 1982-05-18 00:00:00
Title: Κανονισμός (EOK) αριθ. 1192/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 3661/81 περί ενδιάμεσων μέτρων πού αφορούν τήν εφαρμογή τών διακανονισμών περί τυρών μέ τήν Αυστρία καί τή Φινλανδία

Avis juridique important

|

31982R1192

Κανονισμός (EOK) αριθ. 1192/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 3661/81 περί ενδιάμεσων μέτρων πού αφορούν τήν εφαρμογή τών διακανονισμών περί τυρών μέ τήν Αυστρία καί τή Φινλανδία  

Επίσημη Εφημερίδα αριθ. L 140 της 20/05/1982 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1192/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 3661/81 περί ενδιάμεσων μέτρων που αφορούν την εφαρμογή των διακανονισμών περί τυρών με την Αυστρία και τη Φινλανδία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14,  την απόφαση του Συμβουλίου της 19ης Οκτωβρίου 1981 περί συνάψεως συμφωνίας που προέκυψε από τις διαπραγματεύσεις και τις διαβουλεύσεις μεταξύ της Αυστρίας και της Ευρωπαϊκής Οικονομικής Κοινότητος σχετικά με τις συναλλαγές διαφόρων γεωργικών προϊόντων,  την απόφαση 81/980/ΕΟΚ του Συμβουλίου της 3ης Δεκεμβρίου 1981 περί συνάψεως συμφωνίας που προέκυψε από τις διαπραγματεύσεις και τις διαβουλεύσεις μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας σχετικά με τις συναλλαγές διαφόρων γεωργικών προϊόντων (3),  την πρόταση της Επιτροπής,  Εκτιμώντας:  ότι οι εν λόγω συμφωνίες προβλέπουν ειδικούς όρους αποδοχής των εξεταζόμενων προϊόντων και ότι πρέπει να τεθούν σε ισχύ ταυτόχρονα· ότι, στις συμφωνίες, αυτή η έναρξη της ισχύος προβλέπεται για την 1η Ιανουαρίου 1982·  ότι το άρθρο 1 του κανονισμού (ΕΟΚ) αριθ. 3661/81 (4) προέβλεψε ότι η Επιτροπή θεσπίζει τα ενδιάμεσα μέτρα που αφορούν την εφαρμογή των διακανονισμών με την Αυστρία και τη Φινλαδία· ότι, επειδή στο άρθρο 2 του ίδιου κανονισμού προβλέπεται ότι οι διατάξεις περί των ενδιάμεσων μέτρων εφαρμόζονται μέχρι τις 15 Απριλίου 1982, ο κανονισμός της Επιτροπής στερείται νομικής βάσεως μετά την ημερομηνία αυτή· ότι είναι πιθανόν να καθυστερήσει η θέσπιση των οριστικών μέτρων εφαρμογής των διακανονισμών και ότι ο χρόνος που χρειάζονται οι τελωνειακές υπηρεσίες για τη θέση σε εφαρμογή των προαναφερόμενων διατάξεων δεν θα ήταν αρκετός· ότι, αφετέρου, η προσαρμογή του Κοινού Δασμολογίου απαιτεί ορισμένο χρονικό διάστημα· ότι κρίνεται, επομένως, σκόπιμο να μετατεθεί η ημερομηνία της 15ης Απριλίου 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «15 Απριλίου 1982» που αναφέρεται στο άρθρο 2 δεύτερο εδάφιο του κανονισμού αριθ. 3661/81 αντικαθίσταται από την ημερομηνία «5 Ιουλίου 1982».  Άρθρο 2  Ο παρών κανονισμός αρχίζει να ισχύει στις 20 Μαΐου 1982.  Εφαρμόζεται από τις 16 Απριλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 148 της 28. 6. 1968, σ. 13.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. L 359 της 15. 12. 1981, σ. 24.  (4) ΕΕ αριθ. L 366 της 22. 12. 1981, σ. 5.